1. ΝΟΜΟΘΕΤ. ΔΙΑΤΑΓΜΑ της 21/24 Αυγ. 1925 Περί καταργήσεως διατάξεων τελωνειακών Νόμων και παροχής πιστώσεως προς ανέγερσιν τελωνειακού καταστήματος Πυθίου κλπ. ΄Αρθρ.4.-1.Υπό τους όρους των άρθρων 1 έως 5 και 7 του Νόμ. ΒΡΝΗ΄ και του άρθρου 96 του Νόμου 1165 της 17 Μαρτ. 1918 «περί τελωνειακού κώδικος», επιτρέπεται η επί προσωρινή ατελεία εισαγωγή εκ της αλλοδαπής υπό εργοστασιαρχών ελαιουργίας των κάτωθι ειδών προς τον αποκλειστικόν σκοπόν της χρησιμοποιήσεως αυτών εις την βιομηχανίαν της ελαιουργίας. α)Ελαίου ελαιών ακαταλλήλου προς βρώσιν και προωρισμένου να υποβληθή εις ανακαθαρισμόν και να εξαχθή εις το εξωτερικόν. β)Ελαιοκάρπου εισαγομένου εκ των ομόρων επικρατειών, ως και λινοσπόρου, βαμβακοσπόρου, καρύων, κοκκοφοινίκων και ελαιοπυρήνων προωρισμένων απάντων τούτων προς έκθλιψιν ή άλλην κατεργασίαν δια την παραγωγήν ελαίου ή πυρηνελαίου εξαχθησομένου εις το εξωτερικόν. Δια Δ/των εκδιδομένων προτάσει του Υπουργού των Οικονομικών ορίζεται το ποσόν των περιλαμβανομένων εκ των ανωτέρω αναφερομένων ειδών, το ποσόν των εξαχθησομένων εις το εξωτερικόν προϊόντων αυτών, όροι, διατυπώσεις, υποχρεώσεις και πάσα λεπτομέρεια αναγκαία προς εκτέλεσιν του παρόντος άρθρου. 2.Τα εν τη προηγουμένη παραγράφω του παρόντος άρθρου αναγραφόμενα είδη μεταφερόμενα εν τω εσωτερικώ από δήμου εις δήμον απαλλάσσονται παντός εγγείου, δημοτικού, λιμενικού ή άλλου τοπικού φόρου μόνον εφ΄ όσον τα εξ αυτών παραχθησόμενα προϊόντα εξαχθώσιν εις το εξωτερικόν. 